ຊາວທິເບດໃນຈີນ ຈູດເຜົາຕົນເອງ ຫລາຍຂຶ້ນ ເພື່ອປະທ້ວງ ການປົກຄອງຂອງຈີນ (ເບິ່ງວີດີໂອລາວ/ອັງກິດ)
​ນີ້ແມ່ນພາບຂອງ​​ແມ່​ຊີ Palden Choetso ທີ່​ໄດ້​ເອົາ​ໄຟເຜົາ​ຕົນ​ເອງ ​ເມື່ອ​ເດືອນ​ພະຈິກ​ແລ້ວ​ນີ້ ຢູ່​ໃນ​ເຂດ​ນຶ່ງ​ຂອງທິ​ເບ​ດ ໃນແຂວງຊີສວນ.
ນັບຕັ້ງແຕ່ເດືອນມີນາປີຜ່ານມານີ້ ຢ່າງໜ້ອຍມີຊາວທິເບດ 16 ຄົນ ຊຶ່ງສ່ວນໃຫຍ່ເປັນພະ ສົງ ແລະແມ່ຊີ ໄດ້ຈູດເຜົາຕົນເອງ ເພື່ອປະທ້ວງນະໂຍບາຍການປົກຄອງຂອງຈີນ ເຖິງແມ່ນວ່າ ໃນເບື້ອງຕົ້ນ ການສັງເວີຍຊີວິດຕົນເອງເຫລົ່ານັ້ນ ແມ່ນເປັນເຫດການທີ່ເກີດຂຶ້ນແບບໂດດ ດ່ຽວຢູ່ໃນເຂດ ດຽວຂອງທິເບດໃນພາກຕາເວັນຕົກສຽງໃຕ້ຂອງຈີນນັ້ນ ແຕ່ກໍໄດ້ແຜ່ລາມໄປຍັງເຂດອື່ນໆແລະມີຈໍານວນເພີ່ມຂຶ້ນເລື້ອຍໆ ໃນລະຫວ່າງເດືອນມີນາແລະທ້າຍເດືອນ ກັນຍາປີກາຍນີ້ ຊາວທິເບດສີ່ຄົນໄດ້ຈູດເຜົາຕົນເອງເພື່ອປະທ້ວງ ແລະຈາກເດືອນ ຕຸລາມາຈົນເຖິງທ້າຍເດືອນຜ່ານມານີ້ ກໍມີອີກ 12 ຄົນໄດ້ຈູດເຜົາຕົນເອງຕາມ ໂດຍສະເພາະ ໃນເດືອນມັງກອນເດືອນດຽວນັ້ນ ມີຮອດສີ່ຄົນ ທອງປານມີເລຶ່ອງນີ້ມາສະເໜີທ່ານ ພາບການຈູດເຜົາຕົນເອງແບບນີ້ ມີບໍ່ເທົ່າໃດຄັ້ງທີ່ຖືກຖ່າຍທອດອອກໄປໃຫ້ໂລກພາຍ ນອກໄດ້ເຫັນ ພາບໃນວີດີໂອນີ້ ແມ່ນພາບຂອງແມ່ຊີ Palden Choetso ທີ່ໄດ້ເອົາໄຟ ເຜົາຕົນເອງ ເມື່ອເດືອນພະຈິກປີກາຍນີ້ ຢູ່ໃນເຂດນຶ່ງຂອງທິເບດ ໃນແຂວງ SiChuan ພາກຕາເວັນຕົກສຽງໃຕ້ຂອງຈີນ ໃນຮູບວິດີໂອ ແມ່ຊີ Choetso ຢືນຢູ່ກັບທີ່ໃນຂະນະ ທີ່ໄຟລຸກໄໝ້ຮ່າງກາຍ ແລະຕໍ່ມາ ເພິ່ນກໍລົ້ມລົງ ທ່າມກາງສຽງຮ້ອງຕື່ນຕົກໃຈຂອງຜູ້ຄົນ ທີ່ພົບເຫັນ ພວກແມ່ຊີທັງຫລາຍໄດ້ພາກັນ ເດີນຂະບວນປະທ້ວງຫລັງຈາກ ການຕາຍຂອງແມ່ຊີ Choetso ແລະຊາວທິເບດພາກັນໄຕ້ທຽນ ໄຂໄວ້ອາໄລ ແລະຢືນລຽນແຖວ ກັນຢ່າງຍືດຍາວ ເພື່ອສະແດງ ຄວາມເຄົາລົບ ທ່ານ Robbie Barnett ຊ່ຽວ ຊານພິເສດກ່ຽວກັບທິເບດ ທີ່ ມະຫາວິທະຍາໄລ Columbia ທີ່ນີວຢ໊ອກ ກ່າວວ່າ ໃນຂະນະ ທີ່ຈໍານວນຊາວທິເບດ ທີ່ພາກັນ ຈູດເຜົາຕົນເອງມີຫລາຍຂຶ້ນແລະ ໄດ້ແຜ່ລາມອອກໄປໃນຫລາຍ ຂົງເຂດນັ້ນ ຄວາມອົດກັ້ນຂອງຊາວທິເບດໃນຈີນ ແມ່ນກໍາລັງຈະສິ້ນສຸດລົງແລ້ວ ທ່ານ Robbie Barnett ກ່າວວ່າ: ໃນເດືອນມີນາປີຜ່ານມາ ພະ Phuntson ອາຍຸ 20 ປີ ໄດ້ຈູດເຜົາຕົນເອງ ເພື່ອເປັນຂີດ ໝາຍຄົບຮອບປີທີ່ສາມ ຂອງການກວາດລ້າງຢ່າງນອງເລືອດຂອງຈີນຕໍ່ການປະທ້ວງບັ້ນ ຕ່າງໆ ທີ່ວັດ Kirti ເມືອງ Aba ນັ້ນ ການເຜົາຕົນເອງສັງເວີຍຊີວິດ 8 ຄັ້ງທໍາອິດນັ້ນ ສ່ວນໃຫຍ່ແລ້ວແມ່ນກະທໍາໂດຍພວກພະ ສົງ ທີ່ວັດ Kirti ເມືອງ Aba ແຕ່ກໍໄດ້ຄ່ອຍໆແຜ່ລາມອອກໄປ ທ່ານ Steve Marshall ທີ່ປຶກສາອາວຸໂສປະຈໍາຄະນະກໍາມາທິການ ຂອງສະພາຄອງ ແກຣສແລະຝ່າຍບໍລິຫານກ່ຽວກັບຈີນ ໄດ້ໃຊ້ເວລາຫລາຍກວ່າສອງທົດສະວັດຫລືຊາວປີ ສຶກສາຄົ້ນຄວ້າເລື່ອງການຝ່າຝືນສິດທິມະນຸດຢູ່ໃນທິເບດ ກ່າວວ່າ: ໃນການຕອບໂຕ້ຕໍ່ການຈູດເຜົາຕົນເອງນັ້ນ ຈີນໄດ້ເຂ້ມງວດດ້ານຄວາມປອດໄພຫລາຍ ຂຶ້ນຢູ່ໃນເຂດຕ່າງໆຂອງທິເບດ ແລະກາໜ້າພວກເຜົາຕົນເອງນັ້ນ ວ່າເປັນພວກກໍ່ການ ຮ້າຍ ນອກນີ້ ລັດຖະບານປັກກິ່ງຍັງໄດ້ກ່າວຫາ ອົງດາໄລ ລາມະ ຜູ້ນໍາທາງດ້ານຈິດໃຈ ຂອງຊາວທິເບດພັດຖິ່ນວ່າ ສະໜັບສະໜຸນ ພຶດຕິການເຫລົ່ານັ້ນ ຊຶ່ງເປັນການກ່າວຫາ ທີ່ທັງອົງດາໄລ ລາມະ ແລະລັດຖະບານ ທິເບດພັດຖິ່ນປະຕິເສດ ທ່ານ Lobsang Sangay ຫົວໜ້າລັດ ຖະບານພັດຖິ່ນທິເບດກ່າວວ່າ ລັດຖະ ບານຂອງທ່ານບໍ່ໄດ້ຊຸກຍູ້ໃຫ້ທໍາການປະ ທ້ວງ ບໍ່ວ່າໃນທໍານອງໃດກໍຕາມຢູ່ໃນ ຈີນນັ້ນ ຍ້ອນຮູ້ດີວ່າຜົນສະທ້ອນຈະເປັນ ແນວໃດ ຊຶ່ງທ່ານ Lobsang ກ່າວຕໍ່ໄປວ່າ: ແຕ່ທ່ານ ລ໊ອບຊັງ ແລະຄົນອື່ນໆກ່າວວ່າ ພຶດຕິການຈູດເຜົາຕົນເອງນັ້ນ ສະແດງໃຫ້ເຫັນ ວ່າ ຊາວທິເບດໃນປະເທດຈີນ ມີຄວາມໝົດຫວັງທໍ້ແທ້ໃຈສໍ່າໃດ ທ່ານ Robbie Barnett ປະຈໍາມະຫາວິທະຍາໄລ Columbia ກ່າວວ່າ: ພວກນັກວິເຄາະກ່ຽວກັບທິເບດກ່າວວ່າ ມັນບໍ່ຊົງວ່າການປະທ້ວງຕໍ່ຕ້ານນະໂຍບາຍລັດຖະ ບານຈີນ ແລະການຈູດເຜົາຕົນເອງຈະຍຸດຕິລົງໃນໄວໆນີ້ ໂດຍສະເພາະຢ່າງຍິ່ງ ຕໍ່ໜ້າການ ຕອບໂຕ້ຢ່າງດຽວທີ່ລັດຖະບານປັກກິ່ງໄດ້ກະທໍາມາຈົນຮອດປັດຈຸບັນນີ້ ຊຶ່ງກໍຄືເພີ່ມການຮັກ ສາຄວາມປອດໄພເຄ່ງຄັດຂຶ້ນ ແລະເພີ່ມການປາບປາມ ຢູ່ໃນເຂດທິເບດຮຸນແຮງຂຶ້ນອີກນັ້ນ